Διάταξη του Δικαστηρίου (όγδοο τμήμα) της 8ης Ιουνίου 2021 –Τάλαντον κατά Επιτροπής
(Υπόθεση C‑359/20 P) (1)
«Αίτηση αναιρέσεως – Άρθρο 181 του Κανονισμού Διαδικασίας του Δικαστηρίου – Ρήτρα διαιτησίας – Έβδομο πρόγραμμα-πλαίσιο δραστηριοτήτων έρευνας, τεχνολογικής ανάπτυξης και επίδειξης της Ευρωπαϊκής Κοινότητας (2007-2013) – Σύμβαση επιχορήγησης – Μη επιλέξιμες δαπάνες – Απόφαση περί ανακτήσεως – Αγωγή του δικαιούχου ενώπιον του Γενικού Δικαστηρίου της Ευρωπαϊκής Ένωσης βάσει του άρθρου 272 ΣΛΕΕ – Παραμόρφωση των πραγματικών περιστατικών – Εύλογη προθεσμία – Αρχή της καλής πίστης – Δικαιολογημένη εμπιστοσύνη – Αίτηση αναιρέσεως εν μέρει προδήλως απαράδεκτη και εν μέρει προδήλως αβάσιμη»
1.      Αναίρεση – Λόγοι – Εσφαλμένη εκτίμηση των πραγματικών περιστατικών και των αποδεικτικών στοιχείων – Απαράδεκτο – Έλεγχος από το Δικαστήριο της εκτιμήσεως των πραγματικών περιστατικών και των αποδεικτικών στοιχείων – Αποκλείεται, πλην της περιπτώσεως παραμορφώσεως του περιεχομένου τους – Λόγος αντλούμενος από την παραμόρφωση των αποδεικτικών στοιχείων – Ανάγκη να προσδιορίζονται επακριβώς τα παραμορφωθέντα στοιχεία και να καταδεικνύονται τα σφάλματα ανάλυσης που οδήγησαν στην παραμόρφωση αυτή
(Άρθρο 256 § 1, εδ. 2, ΣΛΕΕ· Οργανισμός του Δικαστηρίου, άρθρο 58, εδ. 1)
(βλ. σκέψη 35)
2.      Προϋπολογισμός της Ευρωπαϊκής Ένωσης – Χρηματοδοτική συνδρομή της Ένωσης – Υποχρέωση του δικαιούχου να τηρεί τους όρους χορηγήσεως της συνδρομής – Διαδικασία κινηθείσα από την Επιτροπή για την επιστροφή των προκαταβληθέντων ποσών – Ανάκτηση απαιτήσεων της Ένωσης από τρίτους – Ζήτημα που δεν διευκρινίζεται στην κανονιστική ρύθμιση – Ζήτημα που δεν διευκρινίζεται στη σύμβαση – Τήρηση της εύλογης προθεσμίας – Κριτήρια εκτιμήσεως
(Άρθρο 272 ΣΛΕΕ· κανονισμός 1605/2002 του Συμβουλίου· κανονισμός 2342/2002 της Επιτροπής)
(βλ. σκέψεις 39-41)
3.      Αναίρεση – Λόγοι – Λόγος προβαλλόμενος για πρώτη φορά στο πλαίσιο της αιτήσεως αναιρέσεως – Απαράδεκτο
(Κανονισμός Διαδικασίας του Δικαστηρίου, άρθρο 170 § 1)
(βλ. σκέψη 46)
4.      Αναίρεση – Λόγοι – Πλάνη περί το δίκαιο – Εσφαλμένη εφαρμογή της αρχής της καλόπιστης εκτελέσεως των συμβάσεων επιχορήγησης – Προδήλως αβάσιμος λόγος
(Κανονισμός Διαδικασίας του Δικαστηρίου, άρθρο 181)
(βλ. σκέψεις 50-55)
Διατακτικό
Το Δικαστήριο διατάσσει:
1)
Απορρίπτει την αίτηση αναιρέσεως ως εν μέρει προδήλως απαράδεκτη και εν μέρει προδήλως αβάσιμη.
2)
Καταδικάζει την Τάλαντον Ανώνυμη Εμπορική – Συμβουλευτική – Εκπαιδευτική Εταιρεία Διανομών, Παροχής Υπηρεσιών Μάρκετινγκ και Διοίκησης Επιχειρήσεων στα δικαστικά έξοδα.
1 ΕΕ C 320 της 28.9.2020.